CELEX: 32021D2102
Language: fi
Date: 2021-06-28 00:00:00
Title: Neuvoston päätös (EU) 2021/2102, annettu 28 päivänä kesäkuuta 2021, Euroopan unionin ja sen jäsenvaltioiden sekä Armenian tasavallan välisen yhteistä ilmailualuetta koskevan sopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta

1.12.2021   
               
               
                  FI
               
               
                  Euroopan unionin virallinen lehti
               
               
                  L 429/15
               
            
         NEUVOSTON PÄÄTÖS (EU) 2021/2102,
         annettu 28 päivänä kesäkuuta 2021,
         Euroopan unionin ja sen jäsenvaltioiden sekä Armenian tasavallan välisen yhteistä ilmailualuetta koskevan sopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 ja 7 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvosto valtuutti komission 1 päivänä joulukuuta 2016 aloittamaan Armenian tasavallan kanssa neuvottelut yhteistä ilmailualuetta koskevasta sopimuksesta. Neuvottelut saatettiin menestyksekkäästi päätökseen, kun yhteistä ilmailualuetta koskeva sopimus Euroopan unionin ja sen jäsenvaltioiden sekä Armenian tasavallan välillä, jäljempänä ’sopimus’, parafoitiin 24 päivänä marraskuuta 2017.
                  
               
                     (2)
                  
                  
                     Sopimuksen allekirjoittaminen unionin puolesta ja sen väliaikainen soveltaminen eivät vaikuta unionin ja sen jäsenvaltioiden väliseen toimivallan jakoon. Tätä päätöstä ei saisi tulkita siten, että siinä käytetään unionin mahdollisuutta käyttää ulkoista toimivaltaansa sopimuksen soveltamisalaan kuuluvilla jaetun toimivallan aloilla, siltä osin kuin unioni ei ole vielä käyttänyt tätä toimivaltaa sisäisesti.
                  
               
                     (3)
                  
                  
                     Sopimusta olisi allekirjoitettava ja sitä sovellettava sen voimaantuloa varten tarvittavien menettelyjen päätökseen saattamiseen asti väliaikaisesti.
                  
               
                     (4)
                  
                  
                     On aiheellista vahvistaa menettely, jota sovelletaan unionin puolesta otettavaan kantaan, joka koskee sopimuksen 27 artiklan 7 kohdan mukaisia sekakomitean päätöksiä unionin lainsäädännön sisällyttämisestä sopimuksen liitteeseen II,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa unionin puolesta Euroopan unionin ja sen jäsenvaltioiden sekä Armenian tasavallan välinen yhteistä ilmailualuetta koskeva sopimus sillä varauksella, että mainitun sopimuksen (1) tekeminen saatetaan päätökseen.
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
         
         
            3 artikla
            Sopimusta sovelletaan sen voimaantuloa varten tarvittavien menettelyjen päätökseen saattamiseen asti väliaikaisesti sopimuksen 30 artiklan 4 ja 5 kohdan mukaisesti.
         
         
            4 artikla
            Komissiolle annetaan valtuudet hyväksyä unionin puolesta otettava kanta sopimuksen 27 artiklan 7 kohdan mukaisiin sekakomitean päätöksiin sopimuksen liitteen II tarkistamisesta siltä osin kuin se koskee unionin lainsäädännön sisällyttämistä kyseiseen liitteeseen, mahdollisesti tarvittavin teknisin mukautuksin, kuultuaan ensin riittävän ajoissa neuvoston päätöksen mukaisesti neuvostoa tai sen valmisteluelimiä.
         
         
            5 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 28 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               M. do C. ANTUNES
            
         
         
            (1)  Ks. tämän virallisen lehden s. 17.